जींद-गोहाना ट्रैक की जांच करने के लिए रेलवे ने लगाई चार मशीनें
सोनीपत-जींदरेलवे लाइन की पैकिंग और लेवलिंग का कार्य शुरू कर दिया है। इस कार्य के लिए रेलवे ने चार मशीनें लगाई हुई हैं। यह कार्य अधिकारियों को एक सप्ताह के अंदर पूरा करने का टारगेट रखा है। कार्य पूरा होने के बाद ट्रैक पर पत्थर डालने का कार्य किया जाएगा। जो पांडू पिंडारा से शुरू होगा और सोनीपत तक चलेगा।
रेलवे को दिसंबर माह के अंत तक ट्रैक तैयार करना है। जिससे नए वर्ष में लोगों को नए ट्रैक की सौगात दे सके। रेलवे अधिकारियों का कहना है कि कार्य अंतिम चरण में चल रहा है। लाइन को आपस में जोड़ने के लिए कांटा लगाए जा चुके हैं। इन्हें इलेक्ट्रिक पैनल से जोड़ा गया है। ट्रैक की पैकिंग का कार्य किया जाना है। इसके लिए चार मशीन लगाई गई है। यह कार्य गोहाना स्टेशन से शुरू कर दिया गया है। एक मशीन ट्रैक पर बने कांटे पर कार्य करेगी, जबकि दूसरी मशीन रेलवे पटरी पर कार्य करेगी। ये मशीन बिछाए गए ट्रैक की केवल लेवलिंग करेंगी, बल्कि जहां भी पटरी इधर-उधर होगी, उसे भी सीधा करेगी। इसके अलावा पटरी की पैकिंग करेगी। इसके दौरान जहां कहीं पर पत्थर कम होंगे। उसकी जानकारी मशीन पर तैनात कर्मचारियों को मिल जाएगी। कार्य पूरा होने के बाद पत्थर डालने का कार्य किया जाएगा। इसके बाद ही रेलवे अधिकारी ट्रैक का निरीक्षण करेंगे।
रेलवे मुख्यालय से किसी भी समय अधिकारियों के दौरे का कार्यक्रम बन सकता है। इसे देखते हुए स्टेशन को चमकाने का कार्य शुरू कर दिया गया है। स्टेशन पर रंग रोगन का कार्य किया जा रहा है। प्लेटफार्म एक और दो पर स्ट्रीट लाइट लगाई जा चुकी हैं। जहां कहीं भी गड्ढे बने हुए है, उन्हें भरने का कार्य किया जा रहा है।
गोहाना. स्टेशनपर ट्रैक की जांच करने के लिए खड़ी मशीन।
hin_Deva hin_Deva hin_Deva hin_Deva hin_Deva